CELEX: 62013TB0583
Language: hu
Date: 2014-09-03 00:00:00
Title: T-583/13. sz. ügy: A Törvényszék 2014. szeptember 3-i végzése – Shire Pharmaceutical Contracts kontra Bizottság („Megsemmisítés iránti kereset — Gyermekgyógyászati felhasználásra szánt gyógyszerkészítmények — 1901/2006/EK rendelet — 37. cikk — Ritka betegségek szabadalmi oltalom alatt nem álló gyógyszerei piaci kizárólagossági időtartamának meghosszabbítása — Keresettel meg nem támadható jogi aktus — Elfogadhatatlanság”)

1.12.2014   
            
            
               HU
            
            
               Az Európai Unió Hivatalos Lapja
            
            
               C 431/23
            
         A Törvényszék 2014. szeptember 3-i végzése – Shire Pharmaceutical Contracts kontra Bizottság
   (T-583/13. sz. ügy) (1)
   
   ((„Megsemmisítés iránti kereset - Gyermekgyógyászati felhasználásra szánt gyógyszerkészítmények - 1901/2006/EK rendelet - 37. cikk - Ritka betegségek szabadalmi oltalom alatt nem álló gyógyszerei piaci kizárólagossági időtartamának meghosszabbítása - Keresettel meg nem támadható jogi aktus - Elfogadhatatlanság”))
   (2014/C 431/39)
   Az eljárás nyelve: angol
   
      Felek
   
   
      Felperes: Shire Pharmaceutical Contracts Ltd (Hampshire, Egyesült Királyság) (képviselők: K. Bacon barrister, M. Utges Manley és M. Vickers solicitors)
   
      Alperes: Európai Bizottság (képviselők: Sipos A. és V. Walsh meghatalmazottak)
   
      Az ügy tárgya
   
   A Bizottság a felperesnek 2013. szeptember 2-én címzett levelében foglalt és később 2013. október 18-i levelében megerősített, a gyermekgyógyászati felhasználásra szánt gyógyszerkészítményekről, valamint az 1768/92/EGK rendelet, a 2001/20/EK irányelv, a 2001/83/EK irányelv és a 726/2004/EK rendelet módosításáról szóló, 2006. december 12 i 1901/2006/EK európai parlamenti és tanácsi rendelet (HL L 378., 1. o.) 37. cikkében meghatározott jutalomhoz való jogosultság Xagrid gyógyszerkészítmény tekintetében történő alkalmazására vonatkozó állítólagos határozat megsemmisítése iránti kérelem.
   
      A végzés rendelkező része
   
   
               1)
            
            
               A Törvényszék e keresetet, mint elfogadhatatlant, elutasítja.
            
         
               2)
            
            
               A Törvényszék a Shire Pharmaceutical Contracts Ltd-t kötelezi a költségek viselésére.
            
         
      (1)  HL C 377., 2013.12.21.